Paralleelsõidu seadme ja Isobus seadmete valimine?
#000000
Mida vaadata paralleelsõiduseadme / ISOBUS seadme valimisel?
#000001
Alustuseks tuleks selgeks teha, mis täpsust tarvis on. See sõltub tehtavatest töödest. Mullaharimisel, väetamisel, pritsimisel, niitmisel on EGNOS signaalist enam kui küll. Ka teraviljakülv on EGNOS-iga täiesti teostatav.
#000002
RTK on ennekõike vaheltharimiskultuuridele, kus on oluline korratav täpsus, ja väga madalatele töökiirustele (nt 0,3 km/h). Kuid üha enam teostatakse RTK signaaliga ka teraviljakülvi.
#000003
Signaalidest on oluline jälgida ka Galileo olemasolu. Galileo on Euroopa versioon GPS-ist. Galileo satelliitide vastuvõtmise võimekus tõstab veidi täpsust, kuid sellest olulisem on stabiilsem ühendus. Mida rohkem satelliite antenn tuvastada suudab, seda stabiisem on ühendus. Hetkel on võimalik ühendust saada GPS (USA), GLONASS (Venemaa) ja Galileo (Euroopa Kosmoseagentuur) põhisatelliitidega. Lisaks on veel tasuta parandussignaal EGNOS (kasutab statsionaarseid baasjaamasid ja USA GPS signaali).
#000005
Kas on kasutusel ISOBUS seadmed? Mõned paralleelsõiduseadmed on võimelised vastu võtma ja edastama ka ISOBUS informatsiooni (nt Trimble GFX seeria ja Müller TRACK-Guide III). Kaks funktsiooni ühes ekraanis tõstab kabiinis nähtavust ja mugavust.
#000006
Sama peatüki alla käib ka sektsioonikontrolli ja põllukaartide kasutamine. Sektsioone on võimalik juhtida nii ISOBUS agregaadil kui ka tavalisel mitte-ISOBUS agregaadil. Oluline on arvestada agregaadi võimekust. Kui näiteks Rauchi 36m töölaiusega väetisekülvikul on 36 sektsiooni, siis selle väetisekülviku täielikuks realiseerimiseks peab ka kasutataval juhtseadmel vähemalt 36 sektsiooni tugi olema (nt Trimble GFX-750 juhib 255 sektsiooni).
#000007
Viimane väga oluline peatükk on automaatroolimise süsteemi kasutamine. Millist lahendust valida?
#000008
Kui kasutusel on vanem traktor või tehasevalmiduseta traktor, siis esmane soovitus on kasutada elektrirooli (nt Trimble EZ-Pilot Pro). Kui traktoril on olemas mingi taseme tehasevalmidus (tavaliselt märgitakse seda Agrosky ready, Auto-guide ready, Accuguide ready, AutoTrack ready, Intellisteed ready või mõne muu sarnase tähisega), siis on lihtsustatud hüdraulilise automaatroolimise süsteemi paigaldus.
#000009
Hüdrauliline süsteem on veidi täpsem kui elektrirool, kuid seda kindlasti mitte nii palju, et tasuks hakata tervet süsteemi ümber vahetama, et saaks elektrirooli asemel hüdraulilist süsteemi kasutada.
#000010
Elektrirooli valides tuleks vaadata nende tööpõhimõtet. Näiteks Trimble’i kõige populaarsem lahendus EZ-Pilot Pro kinnitub roolisambale ja keerab metall-flantsiga otse roolisammast. Mõned turul olevad süsteemid kinnituvad roolirattale ja keeravad plastikust hammasrattaga rooliratast.
#000011
Need on põhiküsimused paralleelsõiduseadme / ISOBUS seadme valimisel. Kui nendele on vastused leitud, läheb otsustamise protsess väga kiiresti edasi.
#000012